กฎกระทรวงการสำรวจตัวอย่างการมีและการใช้เทคโนโลยีสารสนเทศและการสื่อสารในสถานประกอบการ พ.ศ. 2568
ประกาศวันที่ 2025-06-09

content: กฎกระทรวง การสำรวจตัวอย่างการมีและการใช้เทคโนโลยีสารสนเทศ และการสื่อสารในสถานประกอบการ พ.ศ. ๒๕๖๘
content: อาศัยอำนาจตามความในมาตรา ๙ และมาตรา ๒๒ วรรคหนึ่ง แห่งพระราชบัญญัติสถิติ พ.ศ. ๒๕๕๐ รัฐมนตรีว่าการกระทรวงดิจิทัลเพื่อเศรษฐกิจและสังคมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๙ เป็นต้นไป
sectionNo: 2
content: ข้อ ๒ กฎกระทรวงนี้ให้มีอายุสิบปี
sectionNo: 3
content: ข้อ ๓ ให้สำนักงานสถิติแห่งชาติสำรวจตัวอย่างการมีและการใช้เทคโนโลยีสารสนเทศและการสื่อสารในสถานประกอบการ เพื่อเก็บรวบรวมข้อมูลเกี่ยวกับการมีและการใช้เทคโนโลยีสารสนเทศและการสื่อสารในการดำเนินกิจการของสถานประกอบการ เพื่อใช้เป็นข้อมูลในการศึกษา วิเคราะห์
sectionNo: 3
content: และจัดทำดัชนีชี้วัดการใช้เทคโนโลยีสารสนเทศและการสื่อสารในสถานประกอบการ
sectionNo: 4
content: ข้อ ๔ เขตท้องที่ที่ทำการสำรวจตัวอย่างการมีและการใช้เทคโนโลยีสารสนเทศและการสื่อสารในสถานประกอบการ ได้แก่ ทุกเขตท้องที่ทั่วราชอาณาจักร
sectionNo: 5
content: ข้อ ๕ ให้ผู้ประกอบการหรือผู้ซึ่งได้รับมอบหมายจากผู้ประกอบการของสถานประกอบการทุกแห่งที่อยู่ในเขตท้องที่ตามข้อ ๔ ซึ่งได้รับคัดเลือกเป็นสถานประกอบการตัวอย่าง เป็นผู้ให้ข้อมูลแก่พนักงานเจ้าหน้าที่ โดยการให้สัมภาษณ์ ตอบแบบสอบถามผ่านระบบเครือข่ายอิเล็กทรอนิกส์
sectionNo: 5
content: หรือด้วยวิธีการอื่นตามที่ผู้อำนวยการสำนักงานสถิติแห่งชาติประกาศกำหนด
sectionNo: 6
content: ข้อ ๖ ให้สำนักงานสถิติแห่งชาติเป็นหน่วยงานผู้รับผิดชอบทำการสำรวจตัวอย่างการมีและการใช้เทคโนโลยีสารสนเทศและการสื่อสารในสถานประกอบการตามกฎกระทรวงนี้
content: ให้ไว้ ณ วันที่ ๒๒ พฤษภาคม พ.ศ. ๒๕๖๘ ประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรสำรวจตัวอย่างการมีและการใช้เทคโนโลยีสารสนเทศและการสื่อสารในสถานประกอบการในทุกเขตท้องที่ทั่วราชอาณาจักร เพื่อเก็บรวบรวมข้อมูลเกี่ยวกับการมีและการใช้เทคโนโลยีสารสนเทศและการสื่อสารในการดำเนินกิจการของสถานประกอบการ
content: เพื่อใช้เป็นข้อมูลในการศึกษา วิเคราะห์ และจัดทำดัชนีชี้วัดการมีและการใช้เทคโนโลยีสารสนเทศและการสื่อสารในสถานประกอบการ จึงจำเป็นต้องออกกฎกระทรวงนี้